AJ พุ่ง 9% นิวไฮรอบ 9 ปี รับข่าวกลุ่ม SCC ซื้อหุ้น “พีพี” – ร่วมทุนผลิต BO Film เวียดนาม
AJ พุ่ง 9% นิวไฮรอบ 9 ปี รับข่าวกลุ่ม SCC ซื้อหุ้น “พีพี” – ร่วมทุนผลิต BO Film เวียดนาม
30 ต.ค. 2563

ผู้สื่อข่าวรายงานว่า ราคาหุ้น บริษัท เอ.เจ.พลาสท์ จำกัด (มหาชน) หรือ AJ ณ เวลา 10.10 น. อยู่ที่ระดับ 20.30 บาท บวก 1.70 บาท หรือ 9.14% สูงสุดที่ระดับ 20.70 บาท ต่ำสุดที่ระดับ 19.60 บาท ด้วยมูลค่าการซื้อขาย 240.41ล้านบาท โดยราคาหุ้นปรับตัวเพิ่มขึ้นทำจุดสูงสุดอีกครั้งในรอบ 9 ปี 1 เดือน นับตั้งแต่ราคาหุ้นปิดที่ระดับ 20.70 บาท เมื่อวันที่ 16 ก.ย. 2554

ทั้งนี้ ปัจจัยที่ส่งผลให้ราคาหุ้น AJ ปรับตัวเพิ่มขึ้น เนื่องจากมีการรายงานข่าวว่า SCG Chemical ประกาศซื้อหุ้น PP ของบริษัท จำนวน 40.56 ล้านหุ้น ราคาหุ้นละ 17.15 บาท รวม 696 ล้านบาท คิดเป็นสัดส่วน 9.2% รวมทั้งจัดตั้งบริษัทร่วมทุนเพื่อผลิต BO Film ในเวียดนาม ทุนจดทะเบียน 700 ลบ. โดย AJ ถือหุ้นสัดส่วน 55% ในบริษัทร่วมทุน
โดยการได้บริษัทในกลุ่ม SCC เป็นพันธมิตรจะช่วยต่อยอดการเติบโตในระยะยาว โดยเฉพาะอย่างยิ่งการเติบโตในต่างประเทศจากเครือข่ายและความชำนาญของ SCC ขณะที่แนวโน้มธุรกิจ BOPET, BOPP, BOPA โตต่อเนื่อง และอานิสงค์จากโควิดช่วยหนุน
 